hvad er newton-ringe?
newton-ringe er den ene af to specielle farveeffekter, der kan optræde i termoruder, som er fremstillet af floatglas. newton-ringene viser sig som regnbuefarvede ringe. Årsagen er, at termoruden er leveret med så stort et undertryk, at de indvendige glasflader rører – eller næsten rører – hinanden.  
  
forekomsten af newton-ringe er et reklamationsberettiget fænomen. ruden kan dog justeres – trykudlignes. trykudligning skal foretages af producenten eller af et af producenten udpeget firma. rudens holdbarhed forringes ikke ved justeringen, og den er fortsat omfattet af “glasindustriensgarantisikring”.

